Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 624/13/8808	Rožňava, 7.10.2013
EEČ : 2-67-238-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Rožňava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX 
b.	Peňažná suma určená na všeobecne prospešné účely: XXXXX € 
c.	Konkrétny adresát peňažnej sumy určenej na všeobecne prospešné účely: JXXXXX 
d.	Suma odovzdaná štátu na peňažnú pomoc obetiam trestnej činnosti: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-514/RV-RV-2013.
dňa 31.03.2013 v čase okolo 02.10 h v XXXXX chodbe baru zv. Cold Light, po predchádzajúcej vzájomnej hádke, fyzicky napadol poškodeného XXXXX tak, že ho viackrát udrel do oblasti tváre a hrudníka, čím mu spôsobil otras mozgu stredného stupňa, otras labyrintu ucha, odreniny a krvné podliatiny na hlave, pomliaždeniny driekovej oblasti a ramena, ktoré zranenia si vyžiadali dobu liečenia spojenú s práceneschopnosťou v trvaní do 16.04.2013. 

Odôvodnenie: 
Uznesením povereného príslušníka Obvodného oddelenia PZ XXXXX sp. zn. ORP-514/RV-RV-2013 zo dňa 27.06.2013, bolo začaté trestné stíhanie a uznesením toho istého orgánu, zo dňa 04.09.2013, bolo vznesené obvinenie XXXXX za prečin ublíženia na zdraví podľa § 156 ods. 1 Tr. zák. v súbehu s prečinom výtržníctva podľa § 364 ods. 1 písm. a) Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Preskúmaním spisového materiálu som zistil, že v predmetnej veci sa koná o prečinoch, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 
	Obvinený XXXXX,  svedok - poškodený XXXXX, Všeobecná zdravotná poisťovňa, a. s. Bratislava, Krajská pobočka Košice, ako aj Sociálna poisťovňa Bratislava, Pobočka XXXXX, s takýmto postupom vyslovili súhlas. 
Obvinený XXXXX slobodne a vážne vyhlásil, že spáchal skutok, za ktorý je stíhaný. Na svoju obhajobu uviedol, že poškodeného napadol po hádke. Poškodenému sa ospravedlnil. Svoje konanie oľutoval a vyjadril súhlas so schválením zmieru v zmysle § 220 Tr. por. 
Svedok - poškodený XXXXX uviedol, že obvinený ho fyzicky napadol a spôsobil mu zranenia s dobou liečenia spojenou s práceneschopnosťou v trvaní 16 dní.  Obvinený sa mu ospravedlnil a on ospravedlnenie prijal. Súhlasil so schválením zmieru v zmysle § 220 Tr. por. 
Všeobecná zdravotná poisťovňa, a. s. Bratislava, Krajská pobočka Košice súhlasí s uzavretím zmieru, pretože obvinený im uhradil sumu vo výške XXXXX € ako úhradu za poskytnutú zdravotnú starostlivosť. 
Sociálna poisťovňa Bratislava, Pobočka XXXXX vyjadrila súhlas s uzavretím zmieru, nakoľko im obvinený uhradil sumu vo výške XXXXX € ako úhradu za výplatu nemocenských dávok. 
Dnešného dňa obvinený uhradil poškodenému sumu vo výške XXXXX € ako úhradu za bolestné a rozdiel útraty na mzde. 
Obvinený dňa 07.10.2013 zložil na účet Krajskej prokuratúry XXXXX peňažnú sumu vo výške XXXXX €, určenú na všeobecne-prospešné účely. Z tejto sumy bolo určených XXXXX € pre JXXXXX a XXXXX € štátu na peňažnú pomoc obetiam trestnej činnosti. 
Konanie obvineného naplňuje zákonné znaky skutkovej podstaty prečinu ublíženia na zdraví podľa § 156 ods. 1 Tr. zák. v súbehu s prečinom výtržníctva podľa § 364 ods. 1 písm. a) Tr. zák., po stránke objektívnej, aj subjektívnej. 
Priznanie sa obvineného je v súlade so zabezpečenými dôkazmi vykonanými v rámci skráteného vyšetrovania a vyplýva aj z výpovedí vypočutých svedkov. 
Podľa § 220 ods. 1 Tr. por. „V konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu, 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.“ 
Obvinený je z miesta bydliska všeobecne hodnotený. V registri trestov záznam nemá. 
	Vzhľadom na vyššie uvedené som toho názoru, že sú splnené všetky zákonné podmienky na realizáciu inštitútu zmieru a súčasne zastavenia trestného stíhania. 
	S poukazom na vyššie uvedené som rozhodol tak, ako je to obsahom výrokovej časti tohto uznesenia. 

Poučenie: 
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor